
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00905/2013-04
04.04.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 04.04.2014. године, донела је

О Д Л У К У

о акредитацији студијског програма
Утврђује се да АЛФА БК УНИВЕРЗИТЕТ са седиштем у Палмира Тољатија 3, БЕОГРАД, ПИБ: 100421838, Матични број: 06968805,  испуњава прописане стандарде за акредитацију студијског програма Докторске студије - РАЧУНАРСКЕ НАУКЕ      у оквиру поља природно-математичких наука и то за 5 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа АЛФА БК УНИВЕРЗИТЕТ са седиштем у Палмира Тољатија 3, БЕОГРАД, је дана 29.04.2013. године поднела захтев за акредитацију студијског програма  Докторске студије - РАЧУНАРСКЕ НАУКЕ у оквиру поља природно-математичких наука под бројем 612-00-00905/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе АЛФА БК УНИВЕРЗИТЕТ и предлог одлуке, достављени су Комисији за акредитацију и проверу квалитета.
Комисија за акредитацију и проверу квалитета  је утврдила да високошколска установа АЛФА БК УНИВЕРЗИТЕТ не испуњава стандарде у погледу квалитета студијског програма докторских студија у делу који се односи на посебан стандард и стандарде 1-6, 8 и 9, због чега је установи упућен Акт упозорења. 

После достављања документације о отклањању уочених недостатака из Акта упозорења, Комисија за акредитацију и проверу квалитета је установила да је установа АЛФА БК УНИВЕРЗИТЕТ отклонила поменуте недостатке из Акта упозорења. Kомисија за акредитацију и проверу квалитета је утврдила да високошколска установа  DOCVARIABLE ConvertString(UstanovaNaziv,1,5) \* MERGEFORMAT АЛФА БК УНИВЕРЗИТЕТ за студијски програм Докторске студије - РАЧУНАРСКЕ НАУКЕ у оквиру поља природно-математичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма, са следећим образложењем.
Студијски програм садржи све законом предвиђене елементе. Одбраном докторске дисертације студент стиче 180 ЕСПБ бодова. Програм је прихваћен 15.4.2013.  године од стране Сената АЛФА БК Универзитета. Програм припада пољу природно-математичких наука и области рачунарске науке. Стручни назив који се стиче савладавањем студијског програма је доктор наука - рачунарске науке, што је у складу са листом стручних, академских и научних назива. 

Посебан стандард: Компетентност високошколске установе

Установа је доставила програме научноистраживачког рада за период 2007-2012 и 2013-2017 године и решење надлежног одбора за акредитацију научноистраживачких организација о акредитацији у пољу природно-математичких наука и области рачунарске науке. Квантитативни показатељи везани за овај стандард дати су у следећој табели:
	Број одбрањених магистарских теза у установи
	173

	Број одбрањених докторских дисертација у установи
	78

	Укупан број студената који дипломирали у установи од оснивања
	3440

	Број публикација у међународним часописима са листе ресорног министарства за науку (последњих 10 година)
	2230

	Тренутни број наставника ангажованих у установи
	87


Показатељи везани за научноистраживачке резултате у претходној школској години обухваћени су следећом табелом: 
	Резултат 
	Број 

	Научне књиге и монографије
	M10 - 6

M40 - 9

	Поглавља у књигама и прегледни чланци
	M40 - 9

	Објављењни радови међународног значаја
	M20 - 21 

M30 - 78

	Објављењни радови националног значаја
	M50 - 56

M60 - 15


У складу са  препорукама из Акта упозорења отклоњени су недостаци у вези наставника и њихових референци, односно, ангажовани су нови наставници са одговарајућим референцама, постојећим наставницима ажуриране су референце, а одређени број наставника није више ангажован на овом студијском програму. У реализацији програма учествује 15 наставника, од којих је 9 ангажовано с пуним радним временом, 3 са 50% радног времена, а 3 по уговору. Од 15 ангажованих наставника 5 су доктори математичких наука, 2 су доктори рачунарства, 6 су доктори електротехнике, 1 је доктор рударства и 1 је доктор техничких наука.   Ангажовани су следећи наставници:
1) Дугошија Ђорђе, др мат. (МФ Бгд),  ДУНП 100%, Алфа уговор

2) Стаматовић Биљана, др мат. (МФ Бгд), Алфа 100%
3) Вучетић Бранка, др електротех. (ЕТФ Бгд), Алфа 100%
4) Петровић Трајко, др електротех. (ЕТФ Бгд), Алфа 100%
5) Килибарда Горан, др мат. (МФ Бгд), Алфа 100%
6) Јовановић Бошко, др мат. (МФ Бгд), МФ 100%, Алфа уговор
7) Лариса Јовановић, др рударства (РГФ Бгд), Алфа 100%
8) Петковић Дојчин, др мат. (ПМФ КМ), ПМФ Кос Митр 100%, Алфа уговор
9) Милошевић Зоран, др рачун.  (Univ. of Queensland, Australia), Алфа 100%
10) Миливојевић Зоран, др електротех. (ФТН КМ), Алфа 50%
11) Раденковић Милена, др рачун (Унив Нотингем), Алфа 100%
12) Кристијан Кук, др електротех. (ТФ М.Пупин, Зрењ), Алфа 50%
13) Секуловић Никола, др електр (ЕФ Ниш), Алфа 50%
14) Морачанин Видоје, др електротех. (ТФ М.Пупин), Алфа 100%
15) Дејан Ђукић, др техн. (ЕПФЛ, Лозана), Алфа 100%
Збирни преглед научноистраживачких пројеката који се тренутно реализује на установи дат је у следећој табели.
	Поље 
	Врста пројекта 

	
	Пројекти ресорног министарства
	М
	Други пројекти

	
	Д/Ф
	Д/И
	Д/Р
	Д/С
	
	

	Природно-математичке науке 
	
	
	
	
	
	4

	Друштвено-хуманистичке науке
	10
	20
	
	
	1
	

	Медицинске науке
	
	
	
	
	
	

	Техничко-технолошке науке 
	3
	
	2
	
	
	2

	Уметност
	
	
	
	
	
	

	укупно
	13
	20
	2
	
	1
	4

	* Д/Ф –домаћи фундаментални, Д/И-домаћи иновациони, Д/Р-домаћи развојни, Д/С-домаћи стратешки, М-међународни


Од установе се очекује да у наредном периоду интензивира научноистраживачку делатност у области рачунарства кроз појачано учешће наставника ангажованих на овом студијском програму на научноистраживачким пројектима.
Стандард 1: Структура студијског програма
Структура студијског програма је направљена у складу са захтевима стандарда. Број часова активне наставе на три године студија износи 1800, од чега је број часова предавања 450, што је у складу са Законом о високом образовању и препорукама Комисије.
У Акту упозорења је указано на чињеницу да је списак изборних рачунарских предмета врло сиромашан, а да су као изборни предмети наведени и неки врло специфични математички предмети. У складу са овом примедбом структура студијског програма је унапређена, тако да обухвата 3 обавезна предмета са листе:  1) Методологија научно-истраживачког рада, 2) Машинско учење, 3) Алгоритми нумеричке линеарне алгебре, и 6 изборних предмета са листе: 
	ИЗБОРНИ ПРЕДМЕТИ

	Изборни предмет 1.

	1.
	МАТДСИП1
	Напредна компјутерска графика
	
	И
	3
	3
	10

	2.
	МАТДСИП2
	Одабрана поглавља нелинеарног програмирања
	
	И
	3
	3
	10

	Изборни предмет 2.

	3.
	МАТДСИП4
	Заштитно кодовање
	
	И
	4
	4
	10

	4.
	МАТДСИП6
	Функционално програмирање
	
	И
	4
	4
	10

	Изборни предмет 3.

	5.
	МАТДСИП8
	Паралелни алгоритми
	
	И
	3
	3
	10

	6.
	МАТДСИП9
	Квалитет и стандарди у рачунарству
	
	И
	3
	3
	10

	Изборни предмет 4.

	7.
	МАТДСИП10
	Компјутерска анимација
	
	И
	4
	4
	10

	8.
	МАТДСИП12
	Оптимизација директним претраживањем
	
	И
	4
	4
	10

	Изборни предмет 5.

	9.
	МАТДСИП14
	Математичко моделирање у економији
	
	И
	3
	3
	10

	10.
	МАТДСИП15
	Рачунарско моделирање природних и техничких процеса
	
	И
	3
	3
	10

	Изборни предмет 6.

	11.
	МАТДСИП16
	Примењена криптографија
	
	И
	3
	3
	10

	12.
	МАТДСИП17
	Генетски алгоритми
	
	И
	3
	3
	10


Комисија је констатовала да је број предмета који се директно сврставају у рачунарство повећан, а да се математички садржаји који се нуде кроз изборне предмете односе на примене математике у рачунарству и да одговарају карактеру студијског програма. У документацији је достављена одлука о прихватању студијског програма од стране Сената Универзитета је од 15.04.2013. године, као и додатна одлука од 20.12.2013. године о прихватању курикулама након отклоњених недостатака по Акту упозорења.
Стандард 2: Сврха студијског програма
У Акту упозорења је указано на чињеницу да на АЛФА БК Универзитету већ постоји Факултет информационих техологија без својства правног лица, на којем се реализују студијски програми из информатике у области техничко-технолошких наука. Од установе је тражено детаљније објашњење сврхе новог студијског програма из рачунарства али сада у пољу природно-математичких наука. У одговору на Акт упозорења установа је образложила сврху на следећи начин.
Сврха студијског програма ДС Рачунарске науке је образовање кадрова оспособљених за самостална истраживања у области рачунарских наука, као и критичку процену истраживања из те и сродних области. 
Успешни студенти овог програма ће бити окосница за формирање научног подмлатка на факултетима, универзитетима, научним институтима, као и другим институцијама и привредним субјектима у којима реализација истраживачких и развојних пројеката подразумева моделирање проблема уз коришћење савремених достигнућа из области рачунарских наука. Тиме се поспешује развој науке, као и освајање нових информационих технологија које доприносе општем развоју друштва, а у складу са јасном оријентацијом Републике Србије ка структури информатичког друштва.

Разлог оснивања новог Факултета за рачунарске науке без својства правног лица је тај што постојећи Факултет информационих технологија без својства правног лица студентима пружа знања из области информатике  (engl. Information Technology – IT) као науке која се бави структуирањем, обрадом и преносом информација, а на новом Факултету за рачунарске науке без својства правног лица заступљене су области рачунарских наука (engl. Computer Science – CS),  које се  баве рачунарским  софтвером, као и теоријом рачунања и њеном применом. У складу са Актом упозорења ангажовани су нови наставници  и из поља природно-математичких наука и области рачунарске науке.
Стандард 3: Циљеви студијског програма
Основни циљ студијског програма је да студенти постигну научне компетенције, квалитетна знања, способности и академске вештине из области рачунарских наука. У опису стандарда установа детаљно образлаже низ пратећих циљева. На примедбу из Акта упозорења да се анализом  АСМ и IEEE предлога курикулума за рачунарске науке може констатовати да циљеви студијског програма нису усклађени са правцима развоја рачунарских наука у свету установа је на задовољавајући начин одговорила реструктуирањем курикулума. 
Стандард 4: Компетенције дипломираних студената
Савладавањем програма студенти стичу одређене опште и предметно специфичне способности. Опис компетенција је опширан али уопштен и великим делом се може односити на било које докторске студије. Имајући у виду да су у складу са препорукама из Акта упозорења унапређени и курикулум и наставни кадар, препоручује се установи да у наредном периоду унапреди опис овог стандарда и усклади га са листом предмета који се нуде на студијском програму.
Стандард 5: Курикулум
Курикулум студијског програма састављен је од 3+12 = 15 предмета. Три предмета су обавезна, а 12 изборних предмета је груписано у шест блокова по два предмета, од којих студент бира по један из сваког блока. Распоред предмета по семестрима садржан је у следећој табели:
	ПРВА ГОДИНА 

	1.
	МАТДС1
	Методологија научно-истраживачког рада                
	1
	О
	3
	3
	10

	2.
	МАТДС2
	Машинско учење
	1
	О
	3
	3
	10

	3.
	МАТДС3
	Алгоритми нумеричке линеарне алгебре      
	1
	О
	4
	4
	10

	4.
	МАТДСИБ1
	Предмет из изборног блока 1 другог семестра*
	2
	И
	3
	3
	10

	5.
	МАТДСИБ2
	Предмет из изборног блока 2 другог семестра*
	2
	И
	4
	4
	10

	6.
	МАТДСИБ3
	Предмет из изборног блока 3  другог семестра*
	2
	И
	3
	3
	10

	Укупно часова активне наставе на години студија = 600

	ДРУГА  ГОДИНА

	1.
	МАТДСИБ4
	Предмет из изборног блока  4 трећег семестра*
	3
	И
	4
	4
	10

	2.
	МАТДСИБ5
	Предмет из изборног блока  5 трећег семестра*
	3
	И
	3
	3
	10


	3.
	МАТДСИБ6
	Предмет из изборног блока  6 трећег семестра*
	3
	И
	3
	3
	10

	4.
	МАТСИРДС1
	Студијско истраживачки рад

 на изради Приступног рада за докторску дисертацију
	4
	О
	
	10
	---

	5.
	МАТСИРДС2
	Израда и одбрана Приступног рада за докторску дисертацију
	4
	О
	
	10
	30

	Укупно часова активне наставе на години студија = 600

	ТРЕЋА  ГОДИНА

	1.
	МАТСИРДС3
	Докторска дисертација                                (студијско истраживачки рад)
	5
	О
	
	20
	---

	2.
	МАТСИРДС4
	Докторска дисертација                                         (израда и одбрана докторске дисертације)
	6
	О
	
	20
	60


У складу са примедбама из Акта упозорења, предмети су прецизно и на одговарајући начин описани кроз Књигу предмета. У опису стандарда дефинисано је да докторски кандидат пре одбране докторске дисертације треба да објави рад у часопису са СЦИ листе.
Стандард 6: Квалитет, савременост и међународна усаглашеност студијског програма
Реструктуирањем курикулума студијског програма у складу са препорукама из Акта упозорења унапређен је његов квалитет и целовитост. Упоређивањем програма докторских студија Рачунарских наука након отклоњених недостатака и докторских студија на Факултету информационих технологија без својства правног лица, може се закључити  да постоји минимална сличност предмета и мали број ангажованих истих наставника на оба факултета. 

У одговору на Акт упозорења дата је детаљна анализа усаглашености студијског програма ДС Рачунарске науке са следећа три инострана програма докторских студија из области рачунарских наука:

1.The University of Edinburgh PhD LFC 
(Theory and Foundations of computer Science, Databases, Sowtware and Systems Modelling)
http://www.ed.ac.uk/schools-departments/informatics/postgraduate/research-degrees/researchtopics

2. University of Oxford PhD Computer Science
http://www.ox.ac.uk/admissions/postgraduate_courses/course_guide/computer_science.html

3. Ecole Polytechnique Fédérale de Lausanne (EPFL) Switzerland
http://phd.epfl.ch/cms/site/phd/lang/en/edic/courseoffering
Стандард 7: Упис студената
Број студената од 5 студената за који се расписује конкурс за упис одређен је на бази кадровских, просторних и материјалних могућности Универзитета.
 
У прву годину докторских студија уписују се студенти који су завршили факултет уз претходно остварени обим студија од 300 ЕСПБ бодова на основним академским и дипломским академским студијама и који имају склоност ка научно-истраживачком раду. Упис на докторске студије обавља се једном годишње, по правилу до краја октобра месеца, на основу конкурса, на основу стеченог успеха на претходном школовању и по извршеној провери знања, склоности и способности.

Услови за упис на докторске студије, међу којима је и познавање страног језика, дефинисани су Правилником о докторским  академским студијама и начину и поступку одбране докторске дисертације.
Стандард 8: Оцењивање и напредовање студената
Студенти полагањем испита требало стичу одређени број ЕСПБ бодова који се утврђују за сваки предмет према оптерећењу студената и према јединственој методологији.

Постоји посебан правилник о оцени докторске дисертације. У правилнику су описани детаљи о неопходним условима за пријаву и одбрану дисертације. Према правилнику  о докторским академским студијама и одбрани докторске дисертације, члан 19: «докторант предаје рукопис докторске дисертације сараднику за последипломске студије, уз доказ о испуњавању услова да има најмање објављен један рад или прихваћен за објављивање у домаћем часопису са листе Министарства надлежног за науку, с тим да докторант из ТТ поља и ПМ поља мора имати најмање 1 рад објављен или прихваћен за објављивање у часопису са СЦИ – листе.»

Стандард 9: Наставно особље
У складу са  препорукама из Акта упозорења отклоњени су недостаци у вези наставника и њихових референци.  У појединим случајевима ангажована су нови наставници са одговарајућим референцама, постојећим наставницима ажуриране су референце према предметима које изводе, а четири наставника нису више ангажована на овом студијском програму. Према документацији достављеној у одговору на Акт упозорења, у реализацији програма учествује 15 наставника, од којих је 9 ангажовано с пуним радним временом, 3 са 50% радног времена, а 3 по уговору. Сви ангажовани наставници имају бар један рад у часописима са СЦИ листе. Подаци о ангажованим наставницима дати су у оцени Стандарда 1. Од 15 ангажованих наставника 11 наставника су ментори на овом студијском програму. Листа ментора садржи следеће наставнике:

1. Дугошија Ђорђе, ДУНП 100%, Алфа уговор, 5 СЦИ радова 
2. Вучетић Бранка, Алфа 100%, 8 СЦИ радова
3. Петровић Трајко, Алфа 100%, 10 СЦИ радова
4. Килибарда Горан, Алфа 100%, 8 СЦИ радова
5. Јовановић Бошко, МФ 100%, Алфа уговор, 7 СЦИ радова
6. Милошевић Зоран, Алфа 100%, 7 СЦИ радова
7. Миливојевић Зоран, Алфа 50%, 10 СЦИ радова
8. Раденковић Милена, Алфа 100%, 5 СЦИ радова
9. Кристијан Кук, Алфа 50%, 8 СЦИ радова
10. Секуловић Никола, Алфа 50%, 7 СЦИ радова
11. Дејан Ђукић, Алфа 100%, 8 СЦИ радова
Предвиђени број ментора довољан је да у складу са стандардима води 5 студената годишње, колико се уписује на овај студијски програм. Научне компетенције наставника, а посебно ментора, одговарају образовно-научном пољу и области студијског програма и нивоу њихових задужења. 
Стандард 10: Организациона и материјална средства
Према акредитационим одлукама, максималан број студената на интегрисаном делу Универзитета АЛФА БК  износи 1920. Овај број садржи и 480 студената који студирају на даљину и који не користе просторије Универзитета. Следи да је максималан  број студената који користе простор Универзитета 1440. С обзиром да установа располаже простором од 3376 m2 испуњени су минимални услови од 2м2 простора по студенту.

Студенти и особље Универзитета АЛФА БК на располагању имају 180 рачунара, од којих се у библиотеци налази 10 рачунара. Библиотека је пуноправни члан система COBISS. У складу са примедбом из Акта упозорења да је библиотечки фонд из области рачунарских наука сиромашан, установа је доставила списак од 14 нових књига, којима је библиотечки фонд у овој области унеколико проширен. Препоручује се установи да у наредном периоду употпуни библиотечки фонд из области рачунарских наука.

Стандард 11: Контрола квалитета
Реализација наставе није отпочела тако да нема података о праћењу квалитета овог студијског програма. Систем обезбеђења квалитета на Универзитету АЛФА БК је успостављен и у складу је са стандардима. Контрола квалитета се врши на три начина: прегледом документације, анкетирањем студената и анализом наставе. Носиоци задатака у процесу обезебеђења квалитета су: Комисија за обезбеђење квалитета Универзитета и  Комисија за самовредновање Универзитета. Комисија за обезбеђење квалитета обавља следеће задатаке:  предлаже стандарде квалитета и контроле квалитета у нставном процесу; прати спровођење стандарда и контролише њихово поштовање; предлаже корекције стандарда квалитета. У саставу Комисије налазе се 3 студента.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
АЛФА БК УНИВЕРЗИТЕТ са седиштем у Палмира Тољатија 3, БЕОГРАД, ПИБ: 100421838, Матични број: 06968805, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма Докторске студије - РАЧУНАРСКЕ НАУКЕ у оквиру поља природно-математичких наука и то за 5 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

